

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | |
| **ΠΕΡΙΦΕΡΕΙΑ ΑΝ. ΜΑΚΕΔΟΝΙΑΣ & ΘΡΑΚΗΣ** | |
| **ΓΡΑΦΕΙΟ ΠΕΡΙΦΕΡΕΙΑΡΧΗ** | |
| 127719-simple-black-square-icon-social-media-logos-mail | Γ. Κακουλίδη 1, ΤΚ 691 32 , Κομοτηνή |
| phone-solid | Κατερίνα Φωτιάδου: 25313 52133 |
| email_logo | periferiarxis@pamth.gov.gr |
| ANd9GcQ0nKmgaXv-uem6PZMKQfuM7yLc8kg3P4Ax6nd7nJS4vDteaX71fw | [www.pamth.gov.gr](http://www.pamth.gov.gr), [www.emtgreece.com](http://www.emtgreece.com) |

Κομοτηνή, 26/06/2023

**Προς**

**Μέσα Μαζικής Ενημέρωσης**

**ΔΕΛΤΙΟ ΤΥΠΟΥ**

Την **Τετάρτη 28 Ιουνίου 2023** συνεχίζουν **διαδικτυακά** οι διαλέξεις του **8ου κύκλου** της **ΑΚΑΔΗΜΙΑΣ – Δομής Δια Βίου Μάθησης** της Περιφέρειας Ανατολικής Μακεδονίας και Θράκης.

Συγκεκριμένα:

* Θα πραγματοποιηθεί η 12η διάλεξη στη θεματική ενότητα **«Άνθρωπος – Κοινωνία – Περιβάλλον»** με θέμα: **«Πληκτρολογώ και σχετίζομαι. Εκφοβισμός και Ψηφιακός Εγγραμματισμός στον Κυβερνοχώρο»** από την κυρία **Αγγελική Γαζή, Επίκουρη Καθηγήτρια στο Τμήμα Επικοινωνίας, Μέσων και Πολιτισμού του Παντείου Πανεπιστημίου Κοινωνικών και Πολιτικών Επιστημών.**

Η **«ΑΚΑΔΗΜΙΑ»** αποτελεί μια καινοτόμο και πρωτοποριακή δράση, κατά την οποία καθηγητές του Δημοκρίτειου Πανεπιστημίου Θράκης και του Διεθνούς Πανεπιστημίου της Ελλάδoς παραδίδουν εθελοντικά, με τρόπο απλό και κατανοητό, διαλέξεις για όλους τους πολίτες σε επιμέρους γνωστικά αντικείμενα και θεματικά πεδία. Η πρωτοβουλία, που ξεκίνησε το 2015 στον Έβρο και από το 2016 υλοποιείται, αδιαλείπτως, ταυτόχρονα σε έξι πόλεις σε όλη την Περιφέρεια (Ορεστιάδα, Αλεξανδρούπολη, Κομοτηνή, Ξάνθη, Καβάλα και Δράμα) έχει στόχο τη Δια Βίου Μάθηση και εκπαίδευση των πολιτών, καθώς και τη διασύνδεση της πανεπιστημιακής κοινότητας με την τοπική κοινωνία.

Για τρίτη χρονιά οι διαλέξεις της **«ΑΚΑΔΗΜΙΑΣ»** πραγματοποιούνται **μόνο διαδικτυακά, μέσω της πλατφόρμας CiscoWebex,** καταργώντας τους γεωγραφικούς περιορισμούς και παρέχοντας στους συμμετέχοντες πολίτες τη δυνατότητα παρακολούθησης ανεξαρτήτως του τόπου διαμονής τους.

Δικαίωμα συμμετοχής έχουν όλοι οι πολίτες άνω των 18 ετών, κάτοικοι της Περιφέρειας Ανατολικής Μακεδονίας και Θράκης, με μόνο κριτήριο επιλογής τη σειρά προτεραιότητας εγγραφής, καθώς ο αριθμός των συμμετεχόντων είναι περιορισμένος. Οι ενδιαφερόμενοι πολίτες μπορούν να συμμετέχουν στην «**ΑΚΑΔΗΜΙΑ»** εντελώς **δωρεάν**, αφού πραγματοποιήσουν ηλεκτρονική εγγραφή. Όσοι εκ των συμμετεχόντων παρακολουθήσουν το 60% των διαλέξεων, θα λάβουν βεβαίωση παρακολούθησης στο τέλος του προγράμματος.

Η εγγραφή, το αναλυτικό πρόγραμμα των διαλέξεων, οι ομιλητές, καθώς και όλες οι πληροφορίες που αφορούν στη δράση της «**ΑΚΑΔΗΜΙΑΣ» έχουν αναρτηθεί στην ιστοσελίδα της «ΑΚΑΔΗΜΙΑΣ»: www.acadimia.eu.**